Двѣ матере
Твоја мајка моју мајку пита:
Куд се твоје то дериште скита?
Куда кришом сваку ноћ се мота,
Подера ми сав плетер са плота?
Љутито јoј моја одговара:
Ид' одатлѣ, луда главо стара!
Док јe теби на удају кћери,
И горе ће т' страдати плетери;
Кад кћер удаш, и останеш сама,
Неће т' дират' ни свѣтлост ни тама,
Моћ' ћеш широм отворити врата,
Нећеш чути око куће бата!

11. Авг. 1857.

Извор 
Јован Суботић. 1858. Дѣла Јована Субботића. Књига -{I}-. Пѣсне лирске. Карловци. стр. 62.

Поезија Јована Суботића